**«Сова» жол камерасы. Елордада фото-бейне түсірілім камералары**

**қалай жұмыс істейді**

Елордада алғашқы SOVA камерасы орнатылып, сынақ режимінде жұмыс істеп жатыр. Ол бұзушылықтың 20-дан астам түрін, соның ішінде көлік құралдарын тұраққа қоюды және тоқтатуды да тіркей алады.

SOVA - интеллектуалды мониторинг жүйелерінің камерасы, ол жол қозғалысы ережелерін бұзудың әр алуан түрлерін бақылап, оларды бірден фото-бейнеге түсіріп алады. Ақылды жабдық 24/7 режимінде жұмыс істейді, тіпті қараңғыда да бұзушылықтарды байқайды және автокөлікті шанағының кішкене бөлігінен анықтай алады. Бұл ақпарат оларды жасанды интеллект технологиялары мен машиналық көру арқылы өңдейтін интеллектуалды платформаға түседі. Алынған ақпарат автоматты түрде құқық қорғау органдарына жолданатын болады.

Астана қаласында Қабанбай батыр даңғылының бойындағы тұрақ аймағында алғашқы SOVA фото-бейне түсірілім камерасы орнатылды. Қазір ол сынақ режимінде жұмыс істейді. Егер жаңа енгізілім қала билігінің мақұлдауына ие болса, мұндай камералар Астананың коммуналдық тұрақтарының ең көп жүретін жерлерінде пайда болады.

- *Бұзушылық жасаған бір көлік ұзақ уақыт бойы бүкіл ағынның қозғалысына тосқауыл қоя алады*, - дейді «Парковочное пространство Астаны» ЖШС директоры Чингиз Досыбаев. - *Онлайн-режимде бұзушылықтарды анықтау көлік құралдарының заңмен тыйым салынған жерлерге қою санын азайтуға және қала көшелерінде өткізу қабілеттілігін арттыруға мүмкіндік береді*.

Сонымен қатар, «SOVA» камерасы жол белгілерінің жай-күйін де бақылайды, сондай-ақ қала көшелері мен тұрақ кеңістігінің кептелісі туралы статистикалық ақпаратты да жинайды. Камералар көшенің сандық моделін көре алады және көліктің жеке бөліктері басқа нысандармен уақытша жасырылған болса да, бұзушылықтарды анықтайды.

Фото-бейне түсірілім камераларының техникалық жай-күйін «Парковочное пространство Астаны» компаниясының мамандары қадағалайтын болады.